als_Latn dik_Latn sag_Latn
Asport- “ Nuk mund ti thuhet jo një skuadre të tillë”. Xhianpaolo Pacini është prezantuar në konferencën e tij të parë për shtyp te Milani. “ Mund ti jap entusiasëm skuadrës dhe të transmetoj dëshirën për të bërë një punë të mirë menjëherë- ka vazhduar sulmuesi- Dëshiroj të rikthehem lojtari që isha deri pesë muaj më parë kur isha një pikë fikse në skuadrën kombëtare. Kasano? Kur kam mësuar për këtë shkëmbim e kam telefonuar menjëherë. Nuk i di arsyet e tij por unë jam shumë i lumtur që kam ardhur këtu”.
Pacini është kthyer më pas të flasë për marrëdhëniet e tija të këqija me Interin, që e detyruan të largohet. “ Niseshim një të premte për në grumbullim dhe një natë më parë, në orën 21.40, më kanë telefonuar duke më thënë që isha jashtë nga grumbullimi dhe që nuk do të kisha luajtur as në ndeshjet miqësore. Mërzi? Është e kotë të flasë në këtë moment për të tilla gjëra, do të bëja vetëm polemika: kam marrë ndërkohë shumë mesazhe nga ish shokët e mi dhe kjo gjë më ka dhënë shumë kënaqësi. Shfryrja ime te Interi? E dija tashmë prej kohësh se isha jashtë nga grupi zikaltër. Në lidhje me zgjedhjet teknike që ka kryer Interi, më pas, nuk duhet të më pyesni dhe kërkoni llogari mua”.
Pacini tashmë ndodhet në anën tjetër të Milanos dhe është gati të rikthehet në nivelet e tija më të larta. “ Kam shumë dëshirë të luajë me vazhdimësi dhe të kthehem ai lojtar që isha 5 muaj më parë- ka thënë më tej sulmuesi- edhe për tu grumbulluar me skuadrën kombëtare. Ëndërroj një telefonatë nga Prandeli? Nëse shënoj gola sigurisht që po. Më ka grumbulluar kur shënoja 25: tashmë kam nevojë për Milanin për të provuar të kthehem te skuadra kombëtare. Filipo Inzagi? Është një shembull për të gjithë. Do të më pëlqente të bëja edhe gjysmën e atyre që ai ka bërë këtu më parë. Montolivo? E cuditshme që ritakohemi tani në skuadrën kuqezi. Jemi përsëri, gjithsesi, sic ishim dhjetë vite më parë”.
You must be logged in to post a comment Login
als_Latn als_Latn als_Latn eng_Latn